49. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 413 της 22 Μαΐου / 12 Ιουν. 1979 (ΦΕΚ Α'  124) Περί αποσπάσεως της Κοινότητος Διχειμάρρου του Νομού Κοζάνης εκ της περιφερείας του Ειρηνοδικείου Πενταλόφου και του Πρωτοδικείου Γρεβενών και υπαγωγής της εις την περιφέρειαν του Ειρηνοδικείου Ανασελίτσης και του Πρωτοδικείου Κοζάνης. Έχοντες υπ’ όψει: 1.Τας διατάξεις της παρ. 1 του άρθρ. 9 του Νόμ. 4126/1960. 2.Την υπ' αριθ. 2/1979 γνωμοδότησιν της Ολομελείας του Εφετείου Λαρίσης, και 3.Την υπ' αριθ. 394/1979 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, αποφασίσαμεν: Άρθρον μόνον.-Η κοινότης Διχειμάρρου του Νομού Κοζάνης αποσπάται εκ της περιφερείας του Ειρηνοδικείου Πενταλόφου και του Πρωτοδικείου Γρεβενών και υπάγεται εις την περιφέρειαν του Ειρηνοδικείου Ανασελίτσης και του Πρωτοδικείου Κοζάνης. 